Steinar Hoen

Steinar Breidsvoll Hoen (født 1971) er norsk økonom og tidligere høydehopper og norsk rekordholder. Han ble europamester EM i friidrett 1994. Han representerte IK Tjalve. Siden 2007 har han vært stevnedirektør for Bislett Games, en oppgave han overtok etter Svein Arne Hansen.

 Idrettskarriere 
mini|Hoen etter EM-gull 1994.
Hans internasjonale karriere startet med junioreuropamesterskap i 1990 (11.-plass). Deretter hadde han en jevn progresjon og hoppet over 2,30 m i 1994. Dette året kom hans største internasjonale suksess da han ble europamester 9. august 1994 med resultatet 2,35 m som inntil 9. august 2006 (på dagen 12 år etter) var mesterskapsrekord. I 2006 hoppet Andrej Silnov 2,36 m. Han har dessuten to fjerdeplasser i VM i 1995 (Göteborg) og 1997 (Athen). 

Hoens personlige rekord, 2,36 m, satt 12. februar 1994 i Balingen, Tyskland er fremdeles gjeldende norsk rekord. Hoen deltok under sommer-OL for Norge i 1992 i Barcelona med 15.-plass i høydehopp, og i 1996 i Atlanta med 5.-plass i høydehopp.

 Medaljer i norske mesterskap 
Plassering Øvelse ÅrGull  Høyde  1991, 1993, 1994, 1995, 1996, 1997, 1998Bronse  Høyde  1992

 Karriere utenom idretten 
Etter den aktive sportskarrieren arbeidet han fem år som aksjemegler, før han begynte å arbeide for Bislett Games. Han var ekspertkommentator for NRK frem til 2009. I 2007 tok han over som stevnedirektør for Bislett Games etter Svein Arne Hansen. Hoen driver også eget investeringsfirma, og etablerte i 2000 et legat, Steinar Hoens Carnegie legat for høydehopp. 

Hoen er bosatt på Strand i Bærum.

 Se også 
 Norske rekorder i friidrett

 Referanser 
friidrett.no: NM Høyde menn. 

 Eksterne lenker 




Kategori:Norske høydehoppere
Kategori:Norske idrettsledere
Kategori:Norske økonomer
Kategori:Europamestere i friidrett for Norge
Kategori:Kongepokalvinnere i friidrett
Kategori:Ekspertkommentatorer (sport)
Kategori:Deltakere for Norge under Sommer-OL 1992
Kategori:Friidrettsutøvere under Sommer-OL 1992
Kategori:Deltakere for Norge under Sommer-OL 1996
Kategori:Friidrettsutøvere under Sommer-OL 1996
Kategori:Friidrettsutøvere for IK Tjalve
Kategori:Personer fra Oslo
Kategori:Norgesmestere i friidrett
Kategori:Deltakere for Norge under VM i friidrett 1997
Kategori:Deltakere for Norge under EM i friidrett 1994
Kategori:Europamestere i høydehopp